b'\n_START_ARTICLE_\nVelimir Svoboda\n_START_SECTION_\n\xc5\xbdivljenjepis\n_START_PARAGRAPH_\n5. aprila 1941 se je poro\xc4\x8dil s Hildegardo Wolkensperg, pu\xc5\xa1talsko baronico._NEWLINE_Velimir Svoboda je bil v Kraljevini Jugoslaviji podpolkovnik v kraljevi vojski, po kapitulaciji se je pridru\xc5\xbeil partizanom kot voja\xc5\xa1ki strateg. Bil je komandant 2. bataljona Kokr\xc5\xa1kega odreda od septembra 1944 do konca istega leta. Sodeloval je tudi pri osvoboditvi Trsta._NEWLINE_Ker ni hotel vstopiti v komunisti\xc4\x8dno partijo, si je s tem in \xc5\xa1e z nekaterimi konflikti nakopal kar nekaj zamer in po vojni pristal v tabori\xc5\xa1\xc4\x8du Teharje pri Celju. Iz tabori\xc5\xa1\xc4\x8da se je vrnil zelo prizadet in od tega si ni nikoli opomogel._NEWLINE_Ker je imela njegova \xc5\xbeena v lasti grad in veliko posestva, je oblast vse podr\xc5\xbeavila. Kot udele\xc5\xbeencu NOB se mu je uspelo dogovoriti, da dobita vsaj majhen, zahodni trakt gradu, kjer je baronica \xc5\xbeivela do svoje smrti leta 2012.'